**Kërkesë për Shprehje të Interesit**

Shteti: Kosovë

ID e projektit: P164555

Emri i kredisë së Bankës Botërore: Projekti i Kadastrit të Pronës së Paluajtshme & Infrastrukturës Gjeohapësinore

Nr. Identifikues i kontratës: XK-KCA-370722-CS-INDV

**Specialist i Prokurimit**

**Historiku**

Qeveria e Kosovës (QK) ka marrë një Kredi nga Shoqata Ndërkombëtare për Zhvillim (IDA) në vlerë prej 14.60 milion EUR për të financuar Projektin e Kadastrit të Pronës së Paluajtshme & Infrastrukturës Gjeohapësinore, që pritet të zbatohet brenda një periudhe pesëvjeçare. Projekti i propozuar synon të ndihmojë Qeverinë e Kosovës që të rrisë transparencën dhe cilësinë e administrimit të tokës dhe të dhënave dhe shërbimeve gjeohapësinore. Agjencia Kadastrale e Kosovës (AKK) është agjencia zbatuese për projektin REGIP, brenda së cilës do të krijohet Njësia për Implementimin e Projektit (NjIP). NjIP do të ketë Koordinatorin e NJiP-it, Specialistin e Prokurimit, Specialistin e Menaxhimit Financiar, Specialistin për Marrëdhënie me Publikun dhe Komunikim dhe staf tjetër teknik si Ekspertë për GIS, Specialist për TI, etj.

NjIP do të jetë përgjegjëse për zbatimin e përditshëm të projektit dhe për ofrimin e mbikëqyrjes teknike specifike të aktiviteteve të projektit. NjIP do të jetë përgjegjëse për të gjitha aspektet e besueshmërisë, siç janë prokurimi, menaxhimi financiar, monitorimi dhe vlerësimi, dhe masat mbrojtëse sipas Projektit.

Komponentët e projektit janë Komponenti A - Politika, Mbështetja Ligjore dhe Institucionale; Komponenti B - Modernizimi i Kadastrit; Komponenti C - TIK dhe Infrastruktura Gjeohapësinore dhe Komponenti D - Menaxhimi i Projektit, Ngritja e Kapaciteteve, Informimi i Publikut dhe Monitorimi dhe Vlerësimi.

**Përgjegjësitë e Specialistit të Prokurimit**

Specialisti i Prokurimit do të mbështesë NjIP-in në të gjitha aspektet e prokurimit të Projektit dhe do të jetë i ngarkuar me detyrat e mëposhtme:

Punon me Udhëheqësin e NjIP-it për të kryer aktivitetet e prokurimit në kuadër të projektit dhe Planit të përditësuar të Prokurimit për udhëzimin dhe mbështetjen e blerjeve të bëra në kuadër të projektit. Ai/ajo do të ofrojë këshilla për të gjitha çështjet që lidhen me prokurimin, do të ndihmojë në hartimin e dokumenteve të tenderimit dhe kërkesave për propozim (KP, (përfshirë listën e ngushtë të firmave/konsulentëve), do të marrë pjesë dhe do të ndihmojë NjIP/AKK-në në procesin e vlerësimit dhe përzgjedhjes së ofertave për konsulentët dhe përgatitja e raportit të vlerësimit dhe rekomandimit për dhënien e kontratës, për draft korrespondencën me ofertuesit/konsulentët, draft korrespodencën në lidhje me prokurimin ndërmjet NjIP-së dhe Bankës. Ai/ajo do të sigurojë që çdo aktivitet i prokurimit të kryhet në përputhje me marrëveshjen e kredisë dhe në përputhje me Rregulloret e Prokurimit për Huamarrësit e FPI-së të Bankës Botërore (Rregulloret e Prokurimit), të nxjerra në korrik të vitit 2016 dhe të rishikuara në nëntor të vitit 2017 dhe gusht të vitit 2018 për furnizimin me mallra, punë dhe shërbime jokonsulente dhe konsulente. Specialisti i prokurimit, së bashku me koordinatorin e NjIP-it do të përdorin mjetin online STEP (Gjurmimi Sistematik i Shkëmbimeve në Prokurim) për të gjitha aktivitetet e Projektit.

 *Detyrat dhe përgjegjësitë kryesore të Specialistit të Prokurimi janë të dhënë në Termat e Referencës për këtë detyrë. TeR mund të gjendet në linkun e uebfaqes së AKK-së* [*https://akk.rks-gov.net/sq/shpallje*](https://akk.rks-gov.net/sq/shpallje) *dhe* [*https://akk.rks-gov.net/en/shpallje*](https://akk.rks-gov.net/en/shpallje)

**Kualifikimet**

Specialisti i Prokurimit duhet të plotësojë kërkesat e mëposhtme:

* Diplomë universitare përkatëse;
* Së paku 7 vite përvojë të përgjithshme/profesionale pune dhe së paku 4 vite përvojë specifike pune përkatësisht në prokurimin e mallrave, punëve, shërbimeve teknike dhe konsulencës;
* Përvojë me prokurimet publike. Akreditimi sipas ligjit për prokurimin publik do të ishte përparësi;
* Përvoja në zbatimin e projekteve të financuara nga organizatat ndërkombëtare, veçanërisht nga Banka Botërore, do të ishte përparësi;
* Njohja me planifikimin dhe mbajtjen e tenderëve për mallra, punë, shërbime teknike dhe konsulente (TA);
* Njohuritë gjuhësore: Shkathtësi thelbësore të njohjes së gjuhës angleze dhe shqipe; njohja e gjuhës serbe do të ishte përparësi;
* Njohuri të punës me kompjuter

**Periudha e performancës**

Specialisti i Prokurimit do të punojë me orar të plotë dhe kohëzgjatja e kontratës pritet të filloj në gusht të vitit 2023 deri në përfundimin e projektit. Kohëzgjatja e kontratës do t’i nënshtrohet performancës së kënaqshme të rënë dakord gjatë vlerësimit zyrtar të planifikuar në fund të çdo viti. Pagesa do të kryhet në bazë të tarifës mujore të rënë dakord në kontratë. Konsulenti pritet të fillojë shërbimet me nënshkrimin e kontratës.

**Procesi i përzgjedhjes:**

Individët me përvojë dhe të kualifikuar do të përzgjidhen sipas dispozitave të Rregulloreve të Prokurimit të Bankës Botërore për Huamarrësit e Financimit të Projekteve Investuese (FPI), të nxjerra në korrik të vitit 2016 dhe të rishikuara në nëntor të viti 2017 dhe gusht të vitit 2018, bazuar në thirrjen e hapur.

Agjencia Kadastrale e Kosovës është e përkushtuar ndaj parimeve të mundësive të barabarta të punësimit dhe po ashtu është e përkushtuar që të marrë vendime për punësim në bazë të meritave. Jemi të përkushtuar të zbatojmë ligjet e shtetit që ofrojnë mundësi të barabarta punësimi, si dhe të gjitha ligjet që kanë të bëjnë me kushtet e punësimit. Agjencia dëshiron të mbajë një mjedis pune pa ngacmime seksuale dhe pa diskriminim në bazë të racës, fesë, ngjyrës, origjinës kombëtare, orientimit seksual, aftësive të kufizuara fizike dhe mendore, statusit martesor, moshës ose ndonjë kushti tjetër të mbrojtur nga ligjet e shtetit.

Kriteret e vlerësimit:

* Kualifikimi i përgjithshëm - 30 pikë
* Përvoja specifike në lidhje me detyrën – 70 pikë

Konsulentët individualë të interesuar mund të marrin informacione të mëtejshme në adresën e mëposhtme gjatë orarit të punës: 08:00 - 16:00 (nga e hëna në të premten)

**Shprehja interesi –** CV-ja e detajuar me referenca përkatëse për përvojën e punës dhe kopjen diplomës(ave) për studimet universitare të përfunduara duhet të dorëzohen në formatin në PDF në prokurimi.regip@rks-gov.net jo me vone se **31 korrik 2023, në orën 14.00 (koha lokale)**.

**Agjencia Kadastrale e Kosovës**

Specialist i Prokurimit

Adresë: rr. “Astrit e Arbnor Dehari” Nr. 25

10 000 Prishtinë, Republika e Kosovës

E-mail: prokurimi.regip@rks-gov.net